ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Σεπτεμβρίου 1987 για τη σύναψη της διεθνούς συμφωνίας του 1983 για τον καφέ (87/485/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τη σύσταση της Επιτροπής,
Εκτιμώντας:
ότι οι στόχοι που επιδιώκει η διεθνής συμφωνία του 1983 για τον καφέ εγγράφονται εν μέρει στο πλαίσιο της κοινής εμπορικής πολιτικής και εν μέρει στο πλαίσιο της τεχνικής συνεργασίας ή της αναπτυξιακής συνεργασίας; ότι η εφαρμογή της προϋποθέτει, συνεπώς, τόσο κοινοτικές ενέργειες όσο και κοινές ενέργειες των κρατών μελών;
ότι η συμφωνία υπογράφηκε από την Κοινότητα και τα κράτη μέλη στις 29 Ιουνίου 1983;
ότι, με την απόφαση 83/539/ΕΟΚ(1), η Κοινότητα, με την ιδιότητά της ως μέλους εισαγωγέα, γνωστοποίησε στη Γενική Γραμματεία του Οργανισμού των Ηνωμένων Εθνών την πρόθεσή της να εφαρμόσει τη συμφωνία προσωρινά, αναμένοντας την ολοκλήρωση των εσωτερικών διαδικασιών που είναι απαραίτητες για τη σύναψη της;
ότι όλα τα κράτη μέλη έχουν κυρώσει τη συμφωνία,
ΑΠΟΦΑΣΙΖΕΙ:
Αρθρο 1
Η διεθνής συμφωνία του 1983 για τον καφέ εγκρίνεται εξ ονόματος της Ευρωπαϊκής Οικονομικής Κοινότητας.
Το κείμενο της συμφωνίας επισυνάπτεται στην απόφαση 83/539/ΕΟΚ.
Αρθρο 2
Ο Πρόεδρος του Συμβουλίου εξουσιοδοτείται να ορίσει το αρμόδιο άτομο το οποίο θα καταθέσει το έγγραφο έγκρισης της συμφωνίας εξ ονόματος της Κοινότητας.
Αρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 28 Σεπτεμβρίου 1987.